Ancje chest an si son davueltis a Blessan di Basilian lis trê seradis organizadis dal grop dai Fantats Furlans, cun musiche, teatri, bancuts di variis associazions (tra chês ancje chel de Patrie dal Friûl e Glesie Furlane). E come ogni an e je stade premiade ancje la maiute par furlan plui simpatiche te suaze dal concors “Maiute Award 2011”; tancj a son stâts i partecipants e, come che a disin i organizadôrs, si è ancje alçât il nivel de cualitât des ideis presentadis.
IL VINCIDÔR_ Chest an il premi, une crôs di arint dal Patriarcjât di Aquilee e un bon di 100 € in maiutis, al è lât a Omar Cominotto cu la sô biele idee: “Bagnino? No no, â plôt avonde!!”, tant par marcjâ un spirit dut furlan simpri avodât al lavôr!
Il secont premi, un volum cun DVD dal titul “La Patrie dal Friûl”, ufiert de librarie Friulibris di Udin, al è lât a Enrico Polo cu la sô maiute “Miôr un mus d’aur che un mus daûr”, simpatiche batude che e zuie sul sun des peraulis.
In fin une segnalazion e je lade a Alessia Degano premiade cuntun abonament al nestri gjornâl pe biele idee di fâ creâ lis maiutis ai fruts dal centri estîf Mushuestate; desinis a son stadis lis ideis dai fruts pes maiutis dutis par furlan.
Redazion
CULTURE – Umorisim dut furlan pe Maiute Award 2011............
Ancje chest an si son davueltis a Blessan di Basilian lis trê seradis organizadis dal grop dai Fantats Furlans, cun musiche, teatri, bancuts di variis associazions (tra chês ancje chel de Patrie dal Friûl e Glesie Furlane). E come ogni an e je stade premiade ancje la maiute par furlan plui simpatiche te suaze dal concors “Maiute Award 2011”; tancj a son stâts i partecipants e, come che a disin i organizadôrs, si è ancje alçât il nivel de cualitât des ideis presentadis.
fur_Latn fur_Latn fur_Latn fur_Latn fur_Latn fur_Latn fur_Latn